*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*66. számú előterjesztés*

Bátaszék Város Önkormányzata Képviselő-testületének 2018. március 8-án,

14 órakor megtartandó rendkívüli ülésére

*A Cikádor Agro Mezőgazdasági Szövetkezettel kötendő bérleti szerződés jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**---- |

**Tisztelt Képviselő-testület!**

Az Önkormányzat TOP 1.1.3-15. „Helyi Gazdaságfejlesztés” című felhívásra benyújtott támogatási kérelme – csökkentett összköltséggel – támogatásra került. A Támogatási Szerződés 2017. július 31. napon megkötésre került (projekt kódszáma: TOP-1.1.3-15-TL1-2016-00004).

A felhívás célja a helyi gazdaság üzleti infrastrukturális hátterének támogatását, a helyi alapanyagokra alapozott, helyi termelők piacra jutását segítő térségi fejlesztést.

A felhívás a helyi önkormányzatok, önkormányzati tulajdonú vállalkozások, illetve önkormányzati tulajdonú non-profit gazdasági társaságok, számára a térségi gazdasági környezet fejlesztése, a foglalkoztatás elősegítése érdekében került kiírásra.

Az Önkormányzat a felhívásban és a Támogatási Szerződésben rögzített feltételek betartásával kívánja üzemeltetni, fenntartani és ezzel együtt szolgáltatást biztosítani az Agrárlogisztikai Központban.

A Cikádor Agro Mezőgazdasági Szövetkezettel 2016.07.11. napon (1.sz. melléklet) Együttműködési Megállapodás került aláírásra. Az Együttműködési Megállapodás értelmében az Önkormányzat – forrás biztosítása nélkül - támogatja, hogy a Szövetkezet pályázatot nyújtson be a VP5-4.1.3.4-16 Gombaházak - hűtőházak létrehozására, meglévő gombaházak - hűtőházak korszerűsítése elnevezésű pályázati kiírásra. Továbbá az Önkormányzat biztosítja a Bátaszék belterület 61/21 hrsz alatt lévő, Önkormányzat tulajdonában álló területet a Szövetkezet számára legalább a VP5-4.1.3.4-16 pályázat fenntartási időszak végéig, külön íven szövegezett szerződésben ingatlan haszonbérlet jogcímén.

A Cikádor Agro Mezőgazdasági Szövetkezetet a benyújtott pályázata kapcsán hiánypótlásra szólították fel, mely alapján pótolni szükséges

- tulajdonosi nyilatkozatot arról, hogy hozzájárul a támogatási kérelemben szereplő projekt megvalósításához és a támogatási időszak során megvalósuló infrastrukturális fejlesztések támogatást igénylő általi aktiválásához, továbbá az ingatlan a kötelező fenntartási időszakban a fejlesztés céljára rendelkezésre áll;

- a támogatást igénylőnek/kedvezményezettnek legalább a fenntartási időszak végéig szóló bérleti, vagyonkezelési, egyéb jogcímen, birtokláshoz való jogot igazoló és használatot biztosító szerződéssel kell rendelkeznie és azt be kell mutatnia.

A szerződésnek tartalmaznia kell a fenntartási időszakra, a támogatási kérelem fejlesztés megvalósítására vonatkozó biztosítékokat, illetve a szerződésszegés esetére vonatkozó felelősséget. Nem tartalmazhat olyan rendelkezést, melynek alapján a felek bármelyike azt rendes felmondással megszüntetheti, vagy attól egyoldalúan elállhat. A Szerződésben foglalt jogok és kötelezettségek harmadik személy részére történő átruházása kizárólag a Támogató előzetes írásbeli beleegyezésével gyakorolható.

A Területhasználati szerződés, valamint a tulajdonosi nyilatkozat az előterjesztés elkészítéséig nem került egyeztetésre a Szövetkezet képviselőjével.

Fentiek alapján javasoljuk a Területhasználati Szerződés (2.sz melléklet) megkötését a Cikádor Agro Mezőgazdasági Szövetkezettel, valamint a Tulajdonosi Nyilatkozat kiadását (3.sz. melléklet).

***H a t á r o z a t i j a v a s l a t :***

**a Cikádor Agro Mezőgazdasági Szövetkezettel kötendő területhasználati szerződés jóváhagyására**

Bátaszék Város Önkormányzatának Képviselő-testülete;

1. egyetért a Cikádor Agro Mezőgazdasági Szövetkezettel történő szerződés kötéssel,
2. egyetért a jelen határozat 3. sz. mellékletét képező Tulajdonosi Nyilatkozat kiadásával,
3. a Területhasználati Szerződést jóváhagyja a jelen határozat 2. sz. mellékletének megfelelően,
4. felhatalmazza a város polgármesterét a Területhasználati Szerződés aláírására.

*Határidő:* 2018. március 9.

*Felelős: Dr. Bozsolik Róbert polgármester*

*(szerződés aláírásáért)*

*Határozatról értesül*: Cikádor Agro Mezőgazdasági

Szövetkezet

Bátaszéki KÖH városüz. iroda

Bátaszéki KÖH pénzügyi iroda

irattár